b"\n_START_ARTICLE_\nUngdoms-VM i h\xc3\xa5ndbold 2013 (m\xc3\xa6nd)\n_START_SECTION_\nKvalifikation\n_START_PARAGRAPH_\nI Afrika gjaldt ungdomsafrikamesterskabet 2012 som kvalifikation. Mesterskabet blev afholdt i Abidjan, Elfenbenskysten i perioden 21. \xe2\x80\x93 26. august 2012, og de fire VM-pladser gik til de fire bedst placerede hold ved mesterskabet: Egypten, Tunesien, Angola og Gabon._NEWLINE_Asien fandt sine tre deltagere ved ungdomsasienmesterskabet 2012, som blev afholdt i Manama, Bahrain i perioden 6. \xe2\x80\x93 15. september 2012. De tre bedste hold ved mesterskabet, Qatar, Japan og Sydkorea, kvalificerede sig til VM-slutrunden._NEWLINE_Fra Europa kvalificerede de elleve bedste hold fra U.18-EM 2012 sig til slutrunden. Derudover var v\xc3\xa6rtslandet, Ungarn, ogs\xc3\xa5 kvalificeret til slutrunden._NEWLINE_I Panamerika talte ungdomspanamerikamesterskabet 2013, som blev afholdt i San Cristobal, Venezuela den 14. \xe2\x80\x93 18. maj 2013, som kvalifikationsst\xc3\xa6vne. Herfra kvalificerede Argentina, Brasilien, Venezuela og Chile sig til slutrunden._NEWLINE_Oceanien blevet tildelt \xc3\xa9n plads ved VM-slutrunden men tilmeldte ikke noget hold. Oceaniens VM-plads blev overtaget af Frankrig, som var f\xc3\xb8rstereserve fra Europa.\n_START_SECTION_\nLodtr\xc3\xa6kning\n_START_PARAGRAPH_\nLodtr\xc3\xa6kningen til gruppeinddelingen i den indledende runde blev foretaget den 23. maj 2013 p\xc3\xa5 r\xc3\xa5dhuset i Buda\xc3\xb6rs.\n_START_SECTION_\nIndledende runde\n_START_PARAGRAPH_\nDe 20 hold var inddelt i fire grupper med seks hold i hver. I hver gruppe spillede de seks hold en enkeltturnering alle-mod-alle, og de fire bedste hold fra hver gruppe gik videre til ottendedelsfinalerne. Holdene, der sluttede som nr. 5 eller 6 i hver gruppe, spillede videre i President's Cup om 17.- til 24.-pladsen._NEWLINE_Kampene i gruppe A og B blev hovedsageligt spillet i Buda\xc3\xb6rs, mens kampene i gruppe C og D prim\xc3\xa6rt blev spillet i \xc3\x89rd.\n_START_SECTION_\nFinalekampe\n_START_PARAGRAPH_\nSeksten hold var g\xc3\xa5et videre til ottendedelsfinalerne fra den indledende runde, og herfra blev turneringen afviklet som en ren cupturnering. Taberne i ottendedelsfinalerne spillede videre om 9.- til 16.-pladsen, taberne i kvartfinalerne spillede videre om 5.- til 8.-pladsen, mens taberne i semifinalerne spillede om bronzemedaljerne i bronzekampen."